UudisedKultuurAKEesti uudisedSportVärsked raadiouudisedVälisuudisedMenurus.err.eeMajandusTeadusnews.err.eeArvamusReitingudIlmViipekeelsedTVETVETV2ETV+RaadioVikerraadioRaadio 2KlassikaraadioRaadio 4Raadio TallinnLasteleJupiterJupiterArhiiv
#000002
Seeder: Eesti ei pea kriisiajal eelarvetasakaalu otsima
#000003
Riigi eelarvestrateegia dokument. Autor/allikas: ERR
#000004
Isamaa esimees Helir-Valdor Seeder leiab, et Eesti ujub kriisiperioodil eelarvetasakaalu otsides Euroopaga võrreldes vastuvoolu ning kui teised riigid suunavad raha investeeringutesse võib kärbete tõttu jääda kannatajaks Eesti konkurentsivõime.
#000005
"Eks ta ilma selge sihita siit nurgast ja sealt nurgast kokku traageldatud eelarvestrateegia on, millel ei ole selgeid prioriteete," kirjeldas Seeder neljapäeval vastu võetud riigi eelarvestrateegiat.
#000006
"Pean seda ühtpidi halvaks ja teistpidi ohtlikuks. Halvaks seetõttu, et polnud prioriteete ja ta ei panusta meie arengule, majanduse elavdamisele. Ohtlikuks seetõttu, mis tehakse riigikaitsekuludega praeguses olukorras, see on ohtlik ja lubamatu," ütles ta.
#000007
Seedri sõnul tuleb riigikaitsekulutustes arvestama ümbritseva ebastabiilse julgeolekuolukorraga. "Kärpida sealt, millele toetub kõige rohkem meie julgeolek, see on väga vastutustundetu."
#000008
Isamaa juht märkis, et riigikaitses tehakse kulutusi väga pikaajaliselt ja hanked toetuvad pikaajalistele plaanidele. "Kui vaatame kuhu 2024. aastaks selle eelarvestrateegia riigikaitsekulutustega jõuame, siis võib küsida, kas seal ka kahte protsentigi järgi jääb. Samal ajal ei ole öeldud, milles loobutakse, mis jääb ära, kas vähendatakse kaitseväge, seda ju ei öelda."
#000009
Seedri hinnangul ei tasu pandeemiast põhjustatud kriisis eelarvetasakaalu otsides vastuvoolu ujuda samal ajal, kui nii Euroopa Komisjon, keskpank kui teised liikmesriigid on võtnud suunaks kriisist väljumiseks majanduse elavdamise ja ajutiselt eelarvetasakaalu põhimõttest loobunud.
#000010
Kui teised Euroopa riigid samal ajal suunavad raha arengusse, võib Isamaa juhi hinnangul kannatada Eesti konkurentsivõime. "Kui nemad teevad ära ja meie ei tee, siis meie konkurentsivõime väheneb."
#000011
"Kärbitakse sealt, kust kärpima ei peaks. Kui me räägime kärbetest, siis kärpimine praegu ei saa omada väga sisulist tähendust. Ta peab olema märgiline ja solidaarsuse väljendus, kui meil praegu erasektor hoiab kokku, ettevõtetel on keeruline olukord," rääkis Seeder.
#000012
Seedri sõnul võib solidaarsuse näitamiseks teha kärpeid bürokraatia arvelt. "Aga minna nii-öelda struktuurseid kärpeid tegema praegu on kindlasti vale. Täiesti arusaamatu ja mõistusevastane on huvikoolide kulude kärpimine," ütles ta. "Täiesti vale aeg ja vale koht kust kärpida. See halvab nii haridus- kui perepoliitikat."
#000013
Isamaa juhi hinnangul võiks erasektoriga solidaarselt kärpida näiteks ametiasutuste majandamis- ja tegevuskulusid. "Väga paljud on kaugtööl, selle arvelt on võimalik vähendada, välisvisiite praktiliselt ei toimu, see on sääst, mida on võimalik kokku hoida. Füüsilised üritused, koolitused, suur osa nendest on jäänud ära ja jäävad ära ka tulevikus. Need on need kohad, kust saab säästa. Hakkame nendest väikestest asjadest pihta."
#000014
Eelarve raames tõusevad 2019. aasta tasemele ka ajutiselt langetatud aktsiisid. See tähendab Seedri hinnangul lööki nii ettevõtetele kui tavalistele inimestele. Eluasemelaenu intresside maksuvabastust peab ta senisele riigi poliitikale vastukäivaks. "Minu arvates see, mis puudutab enam kui 100 000 inimest, soodustuse ära võtmine ei ole ka mõistlik. Oma kodu poliitika soodustamine on olnud läbi mitmete valitsuste. Eluasemepoliitika ei saa olla heitlik. See loob ebastabiilsust. Inimesele on mugavam ja riigile soodsam, kui soodustame oma kodu poliitikat, eriti noortele peredele."
#000016
Seeder rõhutas, et Isamaa toetab jätkuvalt eelarvetasakaalu, seda aga heas olukordades säästmise, mitte kriisis kärpimise arvelt. "Kriisiaegadel tuleb reageerida vastavalt kriisiolukorrale. 2008.-2009. aastal oli erinevatel põhjustel kärpepoliitika õige. See oli valus, võib-olla kõik kärped ei olnud põhjendatud, aga see oli õige."
#000017
"Pikas perspektiivis me ei saa üle jõu elada, aga praegu on kriisiolukord ja tuleb vaadata, kuidas käituvad teised riigid. Kõik teised meie ümber ei ole rumalad. Meie mõju ja meie majanduse maht on nii väike, et siin mängida mingit oma mängu, finantsfundamentalismi, see on tegelikult enesetapp," rääkis Seeder.
#000018
Praegu on tema sõnul vara öelda, mis aastaks võib eelarvetasakaalu taas sihiks seada. "Ei saa seada ainult jäikasid eesmärke ja öelda, et sõltumata muutuvast keskkonnast meie poliitika ei muutu. Me peame olema paindlikud."
#000019
Terik ja Trei: riik on täpselt nii tugev kui on meie linnad ja vallad
#000020
Sveta Grigorjeva: ligipääs kultuurile pole luksus, vaid inimese põhiõigus
#000021
Kaja Kallas: sada päeva valitsust - vahekokkuvõte
#000022
Kärbete tõttu jääb siseministeeriumi uus hoone ehitamata
#000024
Maailma koondis loovutas Laveri turniiril eurooplastele ühe matši
#000030
Venemaa rünnakud Ukraina küladele kirdes tõid kaasa ohvreid
#000032
Rahvusringhäälingu arendusosakond otsib oma meeskonda frontend arendajat
#000035
Rahapuudusel jääb rajamata ainus sõidukite tunnel Ülemiste linnakusse
#000040
Rootsis sai ulatuslikus teevaringus mitu inimest kannatada
#000041
Sügise algusega tulevad jahedamad ilmad
#000045
Land: lubadus kõrghariduse rahastamist suurendada ei lahenda alusprobleemi
#000047
Ajakirjanduse professor: võim peab ikka ajakirjandust natuke kartma
#000048
Päästeametnik läks pensioni saamatajäämise pärast sotsiaalkindlustusameti vastu kohtusse
#000054
ÕS 2025 keskendub keele normimisele ja kirjeldamisele
#000055
Arhiivide üldinfoarhiiv.err.eeKoopiad ja kasutamineMuuseumKostüümilaenutusTehnilised teenusedHelistuudiodKultuuriteatedKutse andmine
#000057
Vaegkuuljatele ja -nägijateleKasutustingimusedIsikuandmete töötlemisestJupiter+Jupiter IOLasteekraanRaadioteater
#000058